Adrar n Aḍaḍ Mdni

Adrar n Aḍaḍ Mdni (s tfinaɣ : ⴰⴷⵔⴰⵔ ⵏ ⴰⴹⴰⴹ ⵎⴰⴷⵏⵉ ; s tɛrabt : جبل أضاض مدني) iga yan udrar zɣ idrarn n waṭlas mẓẓiyn, tiɣzi nns tlkm 1 470 m. Illa udrar ad s 75km ɣ ugafa ɣ tsga n lqblt n tiɣrmt n Tiznit, ɣ tagrawt n Awgnz ɣ tmnaḍt n Actukn-Ayt Baha ɣ tsga n Sus-Massa ɣ iffus n Lmɣrib.

 Aẓur n wawal 
Ism ad n Aḍaḍ Mdni yuckad zɣ wawal anṣli s tclḥit : " Aḍaḍ n Middn " acku iɣ tẓrit udrar ad zɣ yat tiɣrmt ar ak itbayyan zund ukan kra n uḍaḍ ɣayan af as gan aḍaḍ n middn. 

Illa daɣ mad ak ittinin mas aẓur n wawal ad iga-tt " Aḍaḍ n Lmadani ", ar ttinin ɣwid mas ittuymḍal yan lwaliy saliḥ ɣ afa n udrar ad ism nns Sidi Lmadani u Ɛli gmas n lwaliy saliḥ Sidi Iɛzza u Ɛli lli ituymḍal ɣ tinml n lquran n Tinzkin.

 Tisaɣulin  







Taggayt:Tarakal
Taggayt:Idrarn n Lmɣrib